Hvilken forståelse for kultur og sociologi har en jurist? Hvilken forståelse for politiske processer og valgdeltagelse har en økonom? En ingeniør vil vide en helt masse om samfundet, som hverken en økonom, jurist eller statskundskaber ville kunne fortælle dig. Alle uddannelser giver dig et indblik i en del af samfundet set med et meget specifikt sæt faglige briller. Journalistuddannelserne giver dig et lille indblik i mange forskellige dele af samfundet (og kræver viden om dem, tjek f.eks. DMJX' videnstest), MEN det er stadig blot set gennem et par snævre briller. Der er simpelthen ikke nogen uddannelse, der giver dig en mere legitim viden om samfundet end andre.